TRC ผลงานไตรมาส 1/62 พลิกขาดทุน เหตุกำไรขั้นต้นบริการก่อสร้างลดฮวบ
TRC ผลงานไตรมาส 1/62 พลิกขาดทุน มาที่ 47.82 ลบ. จากปีก่อนกำไร 9.04 ลบ. เหตุกำไรขั้นต้นบริการก่อสร้างลดฮวบ
14 พ.ค. 2562

บริษัท ทีอาร์ซี คอนสตรัคชั่น จำกัด (มหาชน) หรือ TRC รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 ดังนี้

โดยผลการดำเนินงานในไตรมาสดังกล่าว พลิกขาดทุน เนื่องจากกำไรขั้นต้นจากการให้บริการก่อสร้าง เท่ากับ 34.48ล้านบาท ลดลง 82.38 ล้านบาท คิดเป็นอัตรากำไรขั้นต้น 4.37% ลดลงจากไตรมาสแรกของปี 2561 อยู่ที่เท่ากับ 25.15% เนื่องจากมีโครงการส่วนใหญ่ในมือเป็นงานประเภทงานโยธาที่มีอตัรากำไรขั้นต้นไม่สูงนัก นอกจากนั้นยังมีการปรับเพิ่มประมาณการต้นทุนของโครงการหนึ่ง ที่อยู่ในช่วงปลายโครงการเพื่อให้ใกล้เคียงกับต้นทุนที่เกิดขึ้นจริง จึงทำให้อัตรากำไรขั้นต้นลดลงอย่างมีนัยสำคัญ